Grande Arche

La Grande Arche de la Défense (ametlikult La Grande Arche de la Fraternité) on 110,9 m kõrgune postmodernistlik monument ja pilvelõhkuja, mis asub Pariisi kõrghoonestatud ärikeskuses La Défense'is. Tühimikuga ehitis on arhitektuuriline vastus triumfikaarele, ehitise eest viib selleni sirgjoones esplanaad ja kaks üksteisele järgnevat avenüüd. 1983. aasta mais lõppenud rahvusvahelise arhitektuurivõistluse võitis Taani arhitekt Johan Otto von Spreckelsen. Tarindi projekteeris taanlasest ehitusinsener Erik Reitzel. Algul toetas kalli projekti realiseerimist president François Mitterrand isiklikult, kuid 1986. aasta parlamendivalimistega tuli võimule uus valitsus, kes tõmbas tohutute kulutustega projektile pidurit. Spreckelsen tõmbus projektist kõrvale ja suri aastal 1987. Ehitise lõpetas juba koos Spreckelseniga töötanud prantsuse arhitekt Paul Andreu. Ehitis valmis 1989. aastal Suure Prantsuse revolutsiooni 200. aastapäevaks. Vaata ka Arc de Triomphe Välislingid